Document ID: /roh_data/filtered/Billingualer_Corpus_interleaved-de-rm.jsonl.gz/1239

This is a text translated from German to Rumantsch Grischun.
Provisorische Steuerrechnung 2006 wird der Teuerung angepasst

In diesen Tagen verschickt die Steuerverwaltung des Kantons Graubünden die provisorischen Steuerrechnungen 2006 für Bund, Kanton und teilweise auch für die Gemeinden und Kirchen. Die Steuerrechnungen für den Kanton können in zwei Raten per Ende Februar und Ende April bezahlt werden. Die Rechnungen für die direkte Bundessteuer sind bis Ende März zu begleichen.

Die Steuerrechnungen werden aufgrund der letzten verfügbaren Faktoren erstellt. Dies ist in der Mehrheit der Fälle die definitive Veranlagung für das Steuerjahr 2005. Diese Faktoren können aber in diesem Jahr nicht unverändert übernommen werden.

Auf den 1. Januar 2006 sind die Frankenbeträge im Steuergesetz indexiert, das heisst der Teuerung angepasst worden. Das hat zur Folge, dass die Abzüge erhöht wurden und dass der Steuertarif weniger stark ansteigt. Mit dieser Indexierung kann erreicht werden, dass Einkommenssteigerungen, welche lediglich die Teuerung ausgleichen, keine Steuererhöhung bewirken. Um zu verhindern, dass zu hohe provisorische Rechnungen verschickt werden und dass die Anzahl der aufwendigen Rückzahlungen ansteigt, werden zwei Korrekturen eingebaut.

Für sämtliche Steuerpflichtigen und alle Steuerhoheiten (Bund, Kanton und Gemeinden) gelangt der neue, indexierte Tarif zur Anwendung. Zudem werden für die Kantonssteuern und einen Teil der Gemeinden bei den Ehepaaren und den Alleinstehenden mit Kindern die Einkommensfaktoren der Vorperiode um 1'000 Franken reduziert. Eine Korrektur bei den Alleinstehenden würde demgegenüber eine zu tiefe provisorische Rechnungstellung und als Folge höhere Nachforderungen bewirken.

Wo die Vorjahresfaktoren den Verhältnissen im Steuerjahr 2006 nicht mehr entsprechen, was beispielsweise bei einer Pensionierung der Fall sein kann, können sich die Steuerpflichtige mit dem Gemeindesteueramt in Verbindung setzen und eine angepasste provisorische Rechnung verlangen.

Die provisorischen Steuerrechnungen werden in der Steuerverwaltung erstellt und im Amt für Informatik gedruckt und verpackt. Die Rechnungen von Bund und Kanton sowie für die Gemeinden (wenn diese das wünschen) können in das gleiche Couvert verpackt und gemeinsam versandt werden. Dabei sorgen aufgedruckte Strichcodes dafür, dass Fehlverpackungen vermieden werden.

Im aktuellen Rechnungslauf werden 55'585 Bundessteuerrechnungen, 116'465 Kantonssteuerrechnungen und 96'406 Gemeindesteuerrechnungen produziert und verpackt. Dazu wurden rund 2,4 Tonnen Papier und 140'000 Kuverts benötigt.

Gremium: Steuerverwaltung

Quelle: dt Steuerverwaltung

Data: 24.01.2007

Il quint da taglia provisoric 2006 vegn adattà a la chareschi

Quests dis trametta l'administraziun da taglia dal chantun Grischun ils quints da taglia provisorics 2006 da la confederaziun, dal chantun e per part er da las vischnancas e da las baselgias. Ils quints da taglia per il chantun pon vegnir pajads en duas ratas per la fin da favrer e per la fin d'avrigl. Ils quints per la taglia federala directa ston vegnir pajads fin la fin da mars.

Ils quints da taglia vegnan fatgs sin basa dals ultims facturs ch'èn disponibels. Tar la maioritad dals cas è quai la taxaziun definitiva per l'onn fiscal 2005. Quests facturs na pon quest onn dentant betg vegnir surpigliads senza midadas.

Per il 1. da schaner 2006 èn ils imports en francs indexads en la lescha da taglia, quai vul dir ch'els èn vegnids adattads a la chareschia. La consequenza da quai è che las deducziuns èn vegnidas augmentadas e che la tariffa da taglia s'augmenta main ferm. Cun questa indexaziun po vegnir cuntanschì ch'ils augments da las entradas che guliveschan mo la chareschia na chaschunan nagin augment da taglia. Per evitar ch'i vegnian tramess quints provisorics memia gronds e ch'il dumber da las restituziuns, che chaschunan blera lavur, s'augmentia èn vegnidas integradas duas correcturas.

Per tut las pajataglias e per tut ils pajataglias sco er per tut las suveranitads fiscalas (confederaziun, chantun e vischnancas) vegn applitgada la tariffa nova indexada. Ultra da quai vegnan reducids ils facturs da las entradas da la perioda precedenta per 1'000 francs tar la taglia chantunala e tar ina part da las vischnancas a favur da conjugals e da persunas che vivan sulettas cun uffants. Ina correctura tar las persunas che vivan sulettas chaschunass percunter ch'il quint provisoric fiss memia bass e ch'i dess - sco consequenza da quai - pretensiuns posteriuras pli grondas.

Nua ch'ils facturs da l'onn precedent na correspundan betg pli a las relaziuns da l'onn fiscal 2006 - quai che po per exempel esser il cas tar in pensiunament - pon las ed ils pajataglias sa drizzar a l'uffizi communal da taglia e pretender in quint provisoric ch'è vegnì adattà.

Ils quints da taglia provisorics vegnan fatgs da l'administraziun da taglia. Stampads e tramess vegnan els da l'uffizi d'informatica. Ils quints da la confederaziun e dal chantun sco er da las vischnancas (sche quellas e sche quels giavischan quai) pon vegnir mess en la medema cuverta e tramess cuminaivlamain. En quest connex impedeschan ils codes da stritgs prestampads ch'i dettia spediziuns faussas.

Per la spediziun actuala dals quints da taglia vegnan producids e mess en cuvertas 55'585 quints per la taglia federala, 116'465 quints per la taglia chantunala e 96'406 quints per las taglias communalas. Per quai vegnan duvradas circa 2,4 tonnas palpiri e 140'000 cuvertas.

Gremi: administraziun da taglia

Funtauna: rg administraziun da taglia

Data: 24.01.2007